नाहर सैयद मेला 10 से, कार्यक्रम तय नहीं
कौमी एकता का तीन दिनी नाहर सैयद मेला 10 मार्च को शुरू होगा। इसमें होने वाले कार्यक्रमों के कलाकारों, कवियों व कव्वालों के नाम अब तक नगरपालिका तय नहीं कर पाई है। नपा ने इसके लिए सोमवार को समिति की बैठक बुलाई है।
10 से 12 मार्च तक चलने वाले नाहर सैयद मेले के लिए सात लाख रुपए का बजट है। इसमें 4 से 5 लाख रुपए तो सिर्फ सांस्कृतिक आयोजनों पर ही खर्च होंगे। कव्वाली के आयोजन को लेकर इंवेंट मैनेजरों से दो बार कोटेशन बुलाए जा चुके हैं बावजूद अब तक कार्यक्रम के लिए मेला समिति में सहमति नहीं बन सकी है। कार्यक्रम तय नहीं होने ने से मेले की तैयारी भी प्रभावित हो रही है। नपा अध्यक्ष प्रहलाद बंधवार व मेला समिति सभापति नरेंद्र बारिया ने बताया मैदानी काम शुरू हो गए हैं। सांस्कृतिक कार्यक्रम तय करने सोमवार काे दोपहर 3 बजे नपा कार्यालय में समिति की बैठक होगी। इसमें कलाकारों के नाम के साथ ही आमंत्रण-पत्र की रूपरेखा तय होगी।
awa_Deva hin_Deva hin_Deva